Príloha č. 2 ZoDaMZ – Špecifikácia predmetu Diela

**Špecifikácia predmetu Diela**

**Názov zákazky:**

**Vypracovanie a dodanie projektovej dokumentácie na stavebné povolenie s podrobnosťou dokumentácie na realizáciu stavby, inžinierska činnosť a autorský dozor pre projekt modernizácie Strednej odbornej školy v Žarnovici s názvom: *SOŠ Žarnovica – modernizácia infraštruktúry a podpora vzdelávania, odbornej prípravy a zručností***

**Druh zákazky**: Zákazka na poskytnutie služby

**Miesto realizácie zákazky:** Stredná odborná škola, Bystrická 4, 966 81 Žarnovica

**Opis predmetu zákazky:**

Predmet zákazky bude realizovaný v rámci vyhlásenej výzvy č. PSK-MIRRI-001-2023-DV-FST s názvom “Podpora komplexného rozvoja stredného odborného vzdelávania” v rámci Programu Slovensko prostredníctvom Fondu na spravodlivú transformáciu.

Výzva je dostupná na webovom sídle: <https://www.eurofondy.gov.sk/vyzvy/vyzvy-program-slovensko/>

POSKYTOVATEĽ:

Ministerstvo investícií, regionálneho rozvoja a informatizácie Slovenskej republiky ako Riadiaci orgán pre program Slovensko 2021 - 2027

Priorita: 8P1 Fond na spravodlivú transformáciu

Špecifický cieľ: JSO8.1 Umožnenie regiónom a ľuďom riešiť dôsledky v sociálnej, hospodárskej a environmentálnej oblasti, ako aj v oblasti zamestnanosti spôsobené transformáciou smerom k energetickým a klimatickým cieľom Únie do roku 2050 na základe Parížskej dohody.

Opatrenie: 8.3.1 Podpora vzdelávania, odbornej prípravy, zručnosti a rekvalifikácie

Predmetom zákazky je poskytnutie služieb na činnosti:

Časť 1.: vypracovanie projektovej dokumentácie na stavebné povolenie s podrobnosťou dokumentácie na realizáciu stavby,

Časť 2.: inžinierska činnosť pre vydanie stavebného povolenia,

Časť 3.: autorský dozor,

pre projekt ***modernizácie Strednej odbornej školy v Žarnovici*** minimálne v nasledovnom rozsahu:

**Časť 1: Vypracovanie projektovej dokumentácie na stavebné povolenie s podrobnosťou dokumentácie na realizáciu stavby**:

1. Zadávateľ bude požadovať vypracovať Dokumentáciu so všetkými náležitosťami v zmysle §3 a §9 vyhlášky Ministerstva životného prostredia SR č. 453/2000 Z. z., ktorou sa vykonávajú niektoré ustanovenia stavebného zákona a v rozsahu prílohy č. 1, 2 a č. 3 Sadzobníka pre navrhovanie ponukových cien projektových prác a inžinierskych činností UNIKA.
2. Dokumentácia bude musieť byť vypracovaná v obsahu a rozsahu vymedzenom všetkými platnými zákonmi SR, najmä, nie však výlučne, v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, so zákonom č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, so zákonom č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov, s Vyhláškou Ministerstva dopravy, výstavby a regionálneho rozvoja č. 324/2016 Z.z., s Vyhláškou Ministerstva dopravy, výstavby a regionálneho rozvoja č. 364/2012 Z. z. a súvisiacich vyhlášok ako aj v zmysle zabezpečenia súladu projektu so zásadou nespôsobovať významnú škodu v zmysle **Prílohy č. 7** vyhlásenej výzvy s názvom: *“Podmienky pre zabezpečenie súladu projektu so zásadou nespôsobovať významnú škodu “*
3. Stavebné objekty budú musieť byť navrhnuté ako plne bezbariérové v súlade s princípmi univerzálneho navrhovania podľa čl. 9 a 19 Dohovoru OSN o právach osôb so zdravotným postihnutím a budú musieť spĺňať požiadavky v súlade s vyhláškou MŽP SR č. 532/2002 Z. z. Súčasťou dokumentácie bude vyplnená a podpísaná **Príloha č. 5b** vyhlásenej výzvy s názvom: *“Vyhlásenie o bezbariérovej prístupnosti - rekonštrukcia školy”*, ktorá tvorí povinnú prílohu žiadosti o nenávratný finančný príspevok (ďalej len ako “ŽoNFP).
4. Podkladom na vypracovanie projektovej dokumentácie by mal byť Metodický materiál pre stratégiu riešenia problematiky prístupnosti vzdelávania v súlade so Stratégiou inkluzívneho prístupu vo výchove a vzdelávaní – Manuál debarierizácie škôl a školských zariadení, vypracovaný v kompetencii Ministerstva školstva, vedy, výskumu a športu SR, link: <https://www.minedu.sk/data/att/24313.pdf> .
5. V rámci úpravy objektov na bezbariérové musia zrekonštruované toalety disponovať spotrebičmi vody (predovšetkým WC, WC misy, splachovacie nádržky, kohútiky) patriacimi do dvoch najlepších tried spotreby vody podľa platného značenia v EÚ (EU Water Label - http://www.europeanwaterlabel.eu/).
6. Oblasť nakladania so stavebným odpadom bude riešená v súlade s hierarchiou odpadového hospodárstva a Protokolom EÚ o nakladaní so stavebným odpadom a odpadom z demolácie, s Programom predchádzania vzniku odpadu SR a zákonom č. 372/2021 Z.z., ktorým sa mení a dopĺňa zákon č. 79/2015 Z.z. o odpadoch a o zmene a doplnení niektorých zákonov v znení neskorších predpisov, ako aj v súlade s normou ISO 20887:2020. Subjekty vykonávajúce obnovu, rekonštrukciu a modernizáciu budov zabezpečia, aby aspoň 70 % (hmotnosti) nie nebezpečného stavebného a demolačného odpadu (s výnimkou prirodzene sa vyskytujúceho materiálu zaradeného ako druh odpadu 17 05 04 vo Vyhláške č. 365/2015 Z. z., ktorou sa ustanovuje Katalóg odpadov) vyprodukovaného na stavenisku, bolo recyklovaných alebo inak materiálovo zhodnotených, a to vrátane činností spätného zasypávania, pri ktorých sa využije odpad ako náhrada za iné materiály. Udržateľnosť budov a stavebno-inžinierskych prác, s cieľom zabezpečenia podpory obehového hospodárstva, znovu využitia stavebných odpadov a využívania menej škodlivých materiálov v stavebných konštrukciách, komponentoch alebo iných materiáloch. Splnenie podmienky bude doložené dokladom o odovzdaní stavebných odpadov spoločnosti oprávnenej na nakladanie s odpadmi (spoločnosť oprávnená na zber odpadov, spoločnosť oprávnená na prevádzkovanie zariadenia na zhodnocovanie alebo zneškodňovanie stavebných dopadov a odpadov z demolácií), a teda vyplnením **Prílohy č. 8** vyhlásenej výzvy s názvom: *“Súhrnný dokument sumarizujúci údaje o vzniku odpadu a spôsobe nakladania s ním”* a zároveň predložením dokladu preukazujúcim oprávnenosť osoby, ktorá odpad preberá. Podmienky preukázania sú podrobne spracované v **Prílohe č. 7** vyhlásenej výzvy s názvom: *“Podmienky pre zabezpečenie súladu projektu so zásadou nespôsobovať významnú škodu”* v bode č. 2 prílohy.
7. Stavebné komponenty a materiály použité pri obnove a rekonštrukcii vzdelávacej infraštruktúry nebudú obsahovať azbest ani iné nebezpečné a toxické látky (zoznam látok podliehajúcich autorizácii je v prílohe XIV Nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení Nariadenia Rady (EHS) č. 793/93 a Nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1.).
8. Stavebné prvky a materiály použité pri obnove a rekonštrukcii vzdelávacej infraštruktúry, ktoré môžu prísť do styku s užívateľmi, budú emitovať menej ako 0,06 mg formaldehydu na m³ materiálu alebo zložky a menej ako 0,001 mg karcinogénnych prchavých organických zlúčenín kategórie 1A a 1B na m³ materiálu alebo prvku, čo sa preukáže skúšaním v súlade s normou CEN / TS 16 516ii a ISO 16 000-3iii alebo inými porovnateľnými štandardizovanými skúšobnými podmienkami a metódami stanovenia.
9. Pri stavebných prácach je potrebné prijať opatrenia na zníženie hluku, prachu a emisií znečisťujúcich látok v súlade so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov spolu s vykonávacou vyhláškou Ministerstva zdravotníctva Slovenskej republiky č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí v aktuálnom znení.
10. Projektová dokumentácia stavby musí byť vypracovaná v zmysle **Prílohy č. 5** vyhlásenej výzvy s názvom: *“Špecifikácia podmienok poskytnutia príspevku a forma ich overenia”* konkrétne časť 12 prílohy: “Podmienka splnenia kritérií pre výber projektov”, a teda v prípade, keď je riešená len časť objektu, resp. v prípade projektov rozširovania existujúcich budov, je nevyhnutné graficky vyznačiť, ktorých častí sa týka realizácia projektu (toto označenie je postačujúce zaznačiť vo výkrese celkovej situácie stavby PD, resp. v pohľadoch.
11. Súčasťou projektovej dokumentácie bude vyplnená **Príloha č. 7a** výzvy s názvom: *“Stanovisko organizácie ochrany prírody Natura 2000”.*

**Dokumentácia bude rozdelená nasledovne:**

**Stavebný objekt SO 01: Rekonštrukcia budovy OV1:**

Hlavným zámerom projektu bude vytvorenie vyhovujúcich pracovných a učebných podmienok pre skvalitnenie prostredia na vykonávanie teoretického a praktického vzdelávania v budove traktu OV1.

* Stavebný objekt sa nachádza v existujúcej budove, na parcele KN-C 1841/3 zapísaný na LV č.1800 v k.ú. Žarnovica (874001) obec Žarnovica;
* Rekonštrukcia objektu/budovy bude spočívať v zateplení strechy, výmeny jestvujúcich strešných svetlíkov, zhotovení novej strešnej krytiny, zateplení obvodového plášťa budovy a výmeny okenných výplní;
* Výmera strechy je cca 650m2;
* Ďalšia fáza rekonštrukcie sa bude týkať vnútorných priestorov prízemia a 1.NP jestvujúcej budovy o celkovej rozlohe úžitkovej plochy cca. 1059m2 (prízemie–419m2, 1.NP-640m2);
* Do rekonštrukcie sa nezarátava prenajatá miestnosť na prízemí o rozlohe 120m2;
* Momentálne členenie budovy sa skladá z nasledovných miestností a ich približnej celkovej rozlohy: chodby 12m2, spojovacie chodby medzi traktami 86m2 sklady 5m2, dielne 333m2, WC 16m2, zasadacia miestnosť 72m2, lakovňa-výbušné prostredie 46m2, kabinet/kancelária 34m2, streamovacie štúdio 15m2, zázemie pre prípravu 22m2, technická miestnosť 18m2, odborné učebne 230m2;
* Rekonštrukcia objektu/budovy bude spočívať okrem iného z rekonštrukcie prízemia a 1.NP interiérových priestorov, čiastočná demontáž a následné zhotovenie oddeľovacích priečok a otvorov v budove, stavebná úprava otvoru a výmena garážovej brány, podľa potreby vyhotovenie omietok, vymaľovanie stien a priečok, rekonštrukcie podláh (vytvorenie novej nášľapnej vrstvy, v miestnosti dielne 3 aj vytvorenie nosnej technickej podlahy – cca. 135m2), rekonštrukcie hygienických zariadení, sanity, výmena a doplnenie vykurovacích telies (podľa potreby), znížení stropov a vytvorenia kazetových stropov z osadením aj svetelných zdrojov do konštrukcie, výmenou kompletnej elektroinštalácie, výmeny starých zárubní a dverí za nové;
* Rekonštrukcia sa bude týkať aj úpravy vonkajšej parkovacej a skladovej plochy na prízemí, kde je potrebné upraviť povrchovú vrstvu plochy, po prípade zhodnotiť statický stav plochy a zrekonštruovať jestvujúce prestrešenie;
* Dokumentácia bude spracovaná v stupni dokumentácie pre stavebné povolenie s podrobnosťou realizácie stavby;
* Predmetom dokumentácie bude aj projekčné zohľadnenie novo inštalovaného školského/učebného vybavenia;
* Stavebný objekt/budova má pôvodnú dokumentáciu avšak nekompletnú, preto je potrebné vykonať zameranie skutkového stavu ako aj polohopisné a výškopisné zameranie existujúcich inžinierskych sietí.

**Stavebný objekt SO 02: Rekonštrukcia budovy OV2:**

Hlavným zámerom projektu bude vytvorenie vyhovujúcich pracovných a učebných podmienokpre skvalitnenie prostredia na vykonávanie teoretického a praktického vzdelávania v budove školy traktu OV2.

* Stavebný objekt sa nachádza v existujúcej budove, na parcele KN-C 1841/20 zapísaný na LV č.1800 v k.ú. Žarnovica (874001) obec Žarnovica;
* Dokumentácia bude spracovaná v stupni dokumentácie pre stavebné povolenie s podrobnosťou realizácie stavby;
* Rekonštrukcia objektu/budovy bude spočívať v zateplení strechy a zhotovení novej strešnej krytiny;
* Výmera strechy je cca 510m2;
* Ďalšia fáza rekonštrukcie sa bude týkať vnútorných priestorov 1.NP jestvujúcej budovy o celkovej rozlohe úžitkovej plochy cca. 622m2;
* Momentálne členenie budovy sa skladá z nasledovných miestností a ich približnej celkovej rozlohy: chodby 71m2, spojovacie chodby medzi traktami 223m2, sklady 20m2, odborné učebne 308m2;
* Rekonštrukcia objektu/budovy bude spočívať okrem iného z rekonštrukcie 1.NP interiérových priestorov, čiastočná demontáž a následné zhotovenie oddeľovacích priečok a otvorov v budove, podľa potreby vyhotovenie omietok, vymaľovanie stien a priečok, rekonštrukcie podláh (vytvorenie novej nášľapnej vrstvy), rekonštrukcie hygienických zariadení, sanity, výmena a doplnenie vykurovacích telies (podľa potreby), znížení stropov a vytvorenia kazetových stropov z osadením aj svetelných zdrojov do konštrukcie, výmenou kompletnej elektroinštalácie, výmeny starých zárubní a dverí za nové;
* Predmetom dokumentácie bude aj projekčné zohľadnenie novo inštalovaného školského/učebného vybavenia;
* Stavebný objekt/budova má pôvodnú dokumentáciu avšak nekompletnú, preto je potrebné vykonať zameranie skutkového stavu ako aj polohopisné a výškopisné zameranie existujúcich inžinierskych sietí.

**Stavebný objekt SO 03: Zateplenie strechy chodby objekt TV-OV:**

Hlavným zámerom projektu bude vytvorenie vyhovujúcich pracovných a učebných podmienok pre skvalitnenie prostredia na vykonávanie teoretického a praktického vzdelávania v budove školy traktu TV.

* Stavebný objekt sa nachádza v existujúcej budove, na parcele KN-C 1841/2 zapísaný na LV č.1800 v k.ú. Žarnovica (874001) obec Žarnovica;
* Dokumentácia bude spracovaná v stupni dokumentácie pre stavebné povolenie s podrobnosťou realizácie stavby;
* Rekonštrukcia objektu/budovy bude spočívať v zateplení strechy a zhotovení novej strešnej krytiny;
* Výmera strechy je cca 280m2;
* Stavebný objekt/budova má pôvodnú dokumentáciu avšak nekompletnú, preto je potrebné vykonať zameranie skutkového stavu ako aj polohopisné a výškopisné zameranie existujúcich inžinierskych sietí.
* Rekonštrukcia vnútorných priestorov ~~dielní~~ v zmysle princípov univerzálneho navrhovania podľa čl. 9 a 19 Dohovoru OSN o právach osôb so zdravotným postihnutím a požiadaviek v súlade s vyhláškou MŽP SR č. 532/2002 Z. z. a to najmä: bezbariérový prístup do budovy a parkovanie, plynulý prechod plôch a vytvorenie bezbariérových trás, bezbariérové toalety, bezbariérové riešenie miestností (učebne, dielne...), bezbariérové šatne a umyvárne (ak je relevantné). Podkladom by mal byť Metodický materiál pre stratégiu riešenia problematiky prístupnosti vzdelávania v súlade so Stratégiou inkluzívneho prístupu vo výchove a vzdelávaní – Manuál debarierizácie škôl a školských zariadení, vypracovaný v kompetencii Ministerstva školstva, vedy, výskumu a športu SR, link: <https://www.minedu.sk/data/att/24313.pdf> .

**Dokumentácia bude zahŕňať okrem iného aj:**

* výkazy výmer (vyjadrenie jednotlivých stavebných a montážnych prác v merných jednotkách) + položkový rozpočet jednotlivých stavebných objektov - spracovaných pre každý stavebný objekt zvlášť, ako aj celkovej hodnoty diela,
* posúdenie jestvujúcich, prípadne návrh nových prípojok na inžinierske siete,
* prípadný návrh spevnených plôch a potrebných parkovísk,
* prípadný návrh akumulácie a retencie dažďových vôd zo striech a spevnených plôch na priľahlom pozemku a jej opätovné využívanie,
* stavba bude navrhnutá v nízkoenergetickom štandarde, rešpektujúca adaptačné opatrenia zamerané na zníženie nepriaznivých dôsledkov zmeny klímy,
* tepelnotechnický posudok vypracovaný v súlade zo zákonom č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov.
* v prípade že celková suma rozpočtu bude presahovať hodnotu uvedenú v Zákone o verejných prácach č. 254/1998 Z. z. je potrebné riadiť sa spomenutým zákonom; tepelno-technický posudok vypracovaný v súlade zo zákonom č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, po realizácii projektu podľa skutočného vyhotovenia.

**Ďalšie podmienky:**

1. Zhotoviteľ vypracuje Dokumentáciu podľa podkladov a požiadaviek Zadávateľa.
2. Zhotoviteľ sa zaväzuje vypracovať projektovú dokumentáciu s projektovým energetickým hodnotením v zmysle zákona č. 50/1976 Z.z. o územnom plánovaní a stavebnom poriadku (stavebný zákon) v znení neskorších predpisov, zákona č. 555/2005 Z.z. o energetickej hospodárnosti budov a o zmene a doplnení niektorých zákonov v znení neskorších predpisov (zákon o EHB), zákona č. 321/2014 Z.z. o energetickej efektívnosti a o zmene a doplnení niektorých zákonov, §3 a §9 vyhlášky MŽP SR č. 453/2000 Z.z., ktorou sa vykonávajú niektoré ustanovenia stavebného zákona a v zmysle súvisiacich vyhlášok ako aj v zmysle zabezpečenia súladu projektu so zásadou nespôsobovať významnú škodu.
3. Zhotoviteľ sa zaväzuje, že súčasťou projektovej dokumentácie bude Projektové hodnotenie energetickej hospodárnosti budov a Odborný výpočet predpokladaných energetických úspor podpísaný oprávnenou osobou porovnaním stavu pred a po realizácii projektu v rozsahu potrebnom na preukázanie splnenia podmienky na úsporu energie vypracovaných odborne spôsobilou osobou v súlade so zákonom č. 555/2005 Z. z. o energetickej hospodárnosti budov v znení neskorších predpisov a príslušných všeobecne záväzných právnych predpisov.
4. Zhotoviteľ sa zaväzuje, že projektová dokumentácia bude spracovaná v súlade s vyhláškou MDVRR SR č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, t.j. globálny ukazovateľ musí byť lepší (teda menší) ako horná hranica energetickej triedy A. Ak nie je splnenie minimálnych požiadaviek na primárnu energiu (globálny ukazovateľ) pri významne obnovovanej budove technicky, funkčne a ekonomicky uskutočniteľné (§ 4 ods. 13 a § 5 ods. 3 a ods. 4 Vyhlášky MDVRR SR č. 364/2012 Z. z.), bude táto skutočnosť odôvodnená odborne spôsobilou osobou pre energetickú certifikáciu budov.
5. Zhotoviteľ je povinný zhotoviť Dokumentáciu podľa technických noriem STN, STN EN a ISO platných v čase jej zhotovenia. Zhotoviteľ sa zaväzuje, že Dokumentácia bude vypracovaná a potvrdená autorizovaným architektom alebo stavebným inžinierom v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov.
6. Dokumentáciu je Zhotoviteľ povinný spracovať v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov a Vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona.
7. Súčasťou dokumentácie bude Fotodokumentácia pôvodného stavu v rozsahu minimálne 15 fotografií.
8. Zhotoviteľ je povinný pri vypracovaní Diela postupovať v zmysle § 42 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
9. Zhotoviteľ sa zaväzuje, že súčasťou projektovej dokumentácie bude vyplnená **Príloha č. 5b** vyhlásenej výzvy s názvom: *“Vyhlásenie o bezbariérovej prístupnosti - rekonštrukcia školy”*.
10. Zhotoviteľ v rámci projektovej dokumentácie stanoví kapacitu tried / učební / dielní v nových alebo zrekonštruovaných vzdelávacích zariadeniach.
11. Zhotoviteľ sa zaväzuje, že súčasťou projektovej dokumentácie bude vyplnená **Príloha č. 7a** vyhlásenej výzvy s názvom: *“Stanovisko organizácie ochrany prírody Natura 2000”*.
12. Zhotoviteľ v rámci projektovej dokumentácie stanoví kapacitu tried / učební / dielní v nových alebo zrekonštruovaných vzdelávacích zariadeniach.
13. Zhotoviteľ sa zaväzuje, že súčasťou projektovej dokumentácie bude vyplnená príloha č. 8 vyhlásenej výzvy s názvom: *“Súhrnný dokument sumarizujúci údaje o vzniku odpadu a spôsobe nakladania s ním”.*
14. Predmetom plnenia podľa tejto zmluvy **nie sú**:

* zhotovenie výrobnej dokumentácie (konštrukčné, dielenské a montážne výkresy, výkresy pomocných konštrukcií, stavebných a montážnych zariadení, debnenia, tvaru výstuže prefabrikovaných prvkov, výpočty prefabrikátov, podrobné vytyčovacie výkresy stavby);
* zhotovenie dokumentácie dočasných stavieb zariadenia staveniska;
* priebežné vypracúvanie kontrolných zostáv nákladov stavby v členení na jednotlivé stavebné objekty a prevádzkové súbory.

1. Zhotoviteľ je povinný aktualizovať projektovú dokumentáciu v častiach **výkaz výmer** a **položkový rozpočet** v rozsahu, ako boli predložené vo vypracovanej projektovej dokumentácii na požiadanie Objednávateľa pre potrebu predloženia rozpočtu stavby aktuálneho k danému termínu do žiadosti o NFP, ktorá bude zahŕňať stavebné práce podľa tejto projektovej dokumentácie, pričom táto žiadosť o NFP bude pripravovaná na základe vyhlásenej výzvy na predkladanie ŽoNFP. Zhotoviteľ je povinný aktualizovať dokumentáciu v častiach **výkaz výmer** a **položkový rozpočet** v rozsahu, ako boli predložené vo vypracovanej projektovej dokumentácii, na požiadanie Objednávateľa pre potrebu predloženia aktuálneho rozpočtu stavby do verejného obstarávania na obstaranie stavebných prác v zmysle tejto projektovej dokumentácie.

**Odhadované náklady na stavebné práce:** 1 320 000,00 EUR s DPH

**Dĺžka požadovaného plnenia:**

1. DSP s DRS pre SO 01 do deväťdesiat (90) dní,
2. DSP s DRS pre SO 02 do deväťdesiat (90) dní,
3. DSP s DRS pre SO 03 do deväťdesiat (90) dní,

**Spôsob dodanie predmetu zákazky:**

Dodanie PD rozdelenej podľa stavebných objektov v tlačenej forme 6 paré a elektronicky 1ks na CD/USB nosiči v prepisovateľnom formáte .dwg výkresovú časť a xls, .docx textovú časť. Zároveň bude celá PD dodaná v .pdf formáte.

**Časť 2. Inžinierska činnosť pre vydanie stavebného povolenia**

Zhotoviteľ povinný vykonať:

1. komplexné služby v rozsahu platnej legislatívy, vrátane zabezpečenia zapracovania stanovísk dotknutých orgánov do projektovej dokumentácie, dohodnutie riešení a postupov so zadávateľom stavby, dodávateľom stavby a dotknutými orgánmi štátnej správy a samosprávy, zabezpečenie ostatných vstupov potrebných pre spracovanie dokumentácie;
2. podanie žiadosti o stavebné povolenie, aktívna účasť na stavebných konaniach, zabezpečenie právoplatnosti stavebného povolenia (v prípade požiadavky na urýchlenie procesu správoplatnenia rozhodnutia, zabezpečenie vzdania sa možnosti odvolania od všetkých účastníkov stavebného konania)
3. po 30 dňoch po podaní jednotlivých žiadostí informovanie verejného obstarávateľa o stave podaní, ako aj podanie informácie o prípadných nejasnostiach alebo problémoch so zabezpečením stanovísk;
4. posúdenie Dokumentácie Technickou inšpekciou, a. s.;
5. zapracovanie podnetov zo strany Dotknutých orgánov do projektovej dokumentácie, ktoré boli zo strany Dotknutých orgánov deklarované v jednotlivých stanoviskách;
6. Zabezpečenie Dokladu preukazujúceho podmienku nakladania s odpadom v súlade s hierarchiou odpadového hospodárstva a Protokolom EÚ o nakladaní so stavebným odpadom a odpadom z demolácie a to vyplnením prílohy č. 8 vyhlásenej výzvy s názvom: *“Súhrnný dokument sumarizujúci údaje o vzniku odpadu a spôsobe nakladania s ním”.*

**Dĺžka požadovaného plnenia:** najneskôrdo stodvadsať (120) kalendárnych dní odo dňa protokolárneho odovzdania DSP s DRS.

**Spôsob dodanie predmetu zákazky pre výkon inžinierskej činnosti:**

Dodanie právoplatného Stavebného povolenia spolu so všetkými dokladmi, ktoré boli v rámci prípravy stavby a stavebného konania vydané (originály do paré č. 1 overenej stavebným úradom v stavebnom konaní a kópie komplet dokladov do ostatných pare + 1 krát na CD/USB nosiči v digitálnej podobe) v stanovenej lehote.

**Časť 3. Autorský dozor**

Výkon odborného autorského dozoru minimálne v rozsahu nasledovných plánovanýchčinností:

* 1. spolupráca s verejným obstarávateľom pri aktualizácii zmluvných vzťahov so zhotoviteľom stavby v priebehu realizácie, posudzovanie návrhov zhotoviteľov na zmeny a odchýlky pri realizácii stavieb, poskytovanie vysvetlení k PD potrebných pre realizáciu stavby, zapracovanie prípadných zmien PD počas realizácie stavby. Jednotlivé zmeny PD budú číslované a budú obsahovať aj zmenu rozpočtu a výkazu výmer formou prípočtu a odpočtu položiek obsiahnutých v pôvodnej PD,
  2. zúčastniť sa na odovzdaní staveniska stavebnému dozoru a zhotoviteľovi stavby,
  3. sledovať postup výstavby z technického a technologického hľadiska a kontrolovať dodržiavanie podmienok stanovených v projektovej dokumentácii k stavbe, vo všeobecne záväzných právnych predpisoch a technických normách,
  4. vyjadrovať sa k návrhom zhotoviteľa stavby na zmeny projektovej dokumentácie z technického i technologického hľadiska a zúčastňovať sa konaní o zmene stavby pred dokončením,
  5. vyjadrovať sa k požiadavkám zhotoviteľa stavby na tzv. naviac práce, t. j. práce nad rozsah stavebných prác vyplývajúcich z Dokumentácie,
  6. zúčastniť sa na operatívnych a kontrolných dňoch stavby,
  7. zúčastniť sa na odovzdaní a prevzatí dokončenej stavby alebo jej časti, v súlade s dohodnutými, alebo všeobecne záväznými právnymi predpismi,
  8. na požiadanie Zadávateľa, alebo z podmienok vyplývajúcich zo spracovanej a schválenej Dokumentácie zúčastniť sa na kontrole a preberaní konštrukčných vrstiev, stavebných konštrukcií, resp. konštrukčných prvkov, ktoré sú rozhodujúce pri realizácii jednotlivých objektov stavby,
  9. na základe zistených skutočností vyjadrovať sa k prípadným zmenám stavebných a technologických postupov,
  10. na výzvu stavebného dozoru je povinný sa dostaviť na stavbu do 3 dní, v mimoriadnych prípadoch do 24 h, od doručenia takejto výzvy stavebného dozoru,
  11. v prípade zložitých riešení a v prípade potreby stanoviska jednotlivých špecialistov AD je povinný dodať svoje stanovisko v dohodnutom termíne stanovenom podľa zložitosti riešení,
  12. v prípade potreby predkladať stanoviská a vysvetľovať problémy spojené s nejasnosťami vyplývajúcimi z vyhotovených projektových dokumentácii,
  13. v prípade, že skutkový stav zistený na stavenisku nezodpovedá predpokladom v projektovej dokumentácii, navrhovať technické riešenie vyvolanej zmeny, vrátane komplexného projekčného spracovania zmeny technického riešenia,
  14. zaujíma stanovisko s vysvetlením a návrhom riešenia k prípadným skrytým vadám stavby,
  15. zabezpečí vypracovanie záverečnej správy AD o priebehu stavby.

Podrobný rozsah požadovaných činností na splnenie zákazky je uvedený v návrhu Zmluvy na vypracovanie projektovej dokumentácie, ktorá je prílohou Súťažných podkladov.

**Dĺžka požadovaného plnenia:**

Predpokladaná lehota výstavby: 12 mesiacov

**Požadovaný obsah ponuky:**

Obsah ponuky, ktorú uchádzač predloží **k vyhodnoteniu SP:**

**Prílohu č. 1 SP** – Návrh na plnenie kritéria/Cenová ponuka – podpísaný osobou oprávnenou konať za uchádzača.

Ďalšie plnenie predmetu zákazky bude v súlade so **Zmluvou o dielo**, ktorá tvorí **Prílohu č.3 SP**.

Rozsah povinných príloh Výzvy č. PSK-MIRRI-001-2023-DV-FST, ktoré budú súčasťou vypracovania projektovej dokumentácie po ukončení VO:

**Príloha č. 5b** - *Vyhlásenie o bezbariérovej prístupnosti - rekonštrukcia školy -* [súčasť PD]

**Príloha č. 7a** - *Stanovisko organizácie ochrany prírody Natura 2000 -* [súčasť PD]

**Príloha č. 5b** - *Vyhlásenie o bezbariérovej prístupnosti - rekonštrukcia školy*

|  |
| --- |
| **VYHLÁSENIE O BEZBARIÉROVEJ PRÍSTUPNOSTI - REKONŠTRUKCIA ŠKOLY** |

Zisťuje sa súlad so stavebnou legislatívou, najmä so stavebným zákonom, vyhláškou MŽP č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie a článkom 9 Prístupnosť Dohovoru o právach osôb so zdravotným postihnutím.

Príloha vyhlásenia: Situácia, pôdorysy všetkých podlaží a rezy v mierke 1:100, všetky pohľady v mierke 1:100, sekcie alebo prvky (potrebné na posúdenie bezbariérovej prístupnosti) v mierke 1:50 a všetky informácie o detailoch riešenia vrátane rozmerov okien, výšok miestností, rozmerov schodiska, rozmerov dverí, vstupov a výstupov.

**Časti kontrolného hárku, ktoré sa nevzťahujú na konkrétne aktivity v rámci výzvy, sa vyplnia zaškrtnutím bunky v stĺpci „nerelevantné“ a do časti „Doplňujúce informácie (Uveďte vážne dôvody, prečo nie je niektorá požiadavka splnená)“ žiadateľ uvedie, že nie sú relevantné v rámci predmetnej výzvy.**

1. **Identifikácia výzvy**

|  |  |
| --- | --- |
| Názov výzvy | Podpora komplexného rozvoja stredného odborného vzdelávania |
| Kód výzvy | PSK-MIRRI-001-2023-DV-FST |
| Priorita | 8P1 Fond na spravodlivú transformáciu |
| Špecifický cieľ | JSO8.1 Umožnenie regiónom a ľudom riešiť dôsledky v sociálnej, hospodárskej a environmentálnej oblasti, ako aj v oblasti zamestnanosti spôsobené transformáciou smerom k energetickým a klimatickým cieľom Únie do roku 2050 na základe Parížskej dohody. |
| Opatrenie | 8.3.1 Podpora vzdelávania, odbornej prípravy, zručností a rekvalifikácie |
| Názov žiadateľa / prijímateľa |  |

1. **Druh a umiestnenie stavby**

**rekonštrukcia**  **nadstavba, prístavba**  **zmena účelu stavby**

|  |  |
| --- | --- |
| Názov stavby: | Druh stavby: |
| Adresa umiestnenia stavby: | Číslo parcely: |
| Číslo stavebného povolenia: | |

1. **Autor návrhu[[1]](#footnote-1)**

|  |  |  |  |
| --- | --- | --- | --- |
| Meno: | | Priezvisko: | Tituly: |
| Bydlisko (ulica a číslo domu): | | | |
| PSČ: | Mesto/Obec: | | |
| Telefón: | | E-mail: | |

1. **Identifikácia žiadateľa**

|  |  |  |
| --- | --- | --- |
| Meno: | Priezvisko: | Tituly: |
| Telefón: | E-mail: | |

**Prehlasujem, že požiadavky na bezbariérovú prístupnosť sú realizované v súlade so stavebnou legislatívou a spĺňajú štandardy uvedené v nasledujúcej tabuľke.**

..........................................................................

Podpis autora návrhu

|  |  |  |  |  |
| --- | --- | --- | --- | --- |
|  | **Sú splnené tieto požiadavky?** | **áno** | **nie** | **nerelevantné** |
| **1. Parkovanie** | 1. vyhradené bezbariérové parkovacie miesto (3,5 m x 5 m) je v blízkosti vstupu do budovy, 2. zabezpečený je bezbariérový prístup z parkoviska na chodník, |  |  |  |
| **2.**  **Chodníky** | 1. šírka chodníkov je najmenej 1,5 m (TP 048), 2. chodníky majú rovný povrch bez nerovností a škár, 3. je vytvorený orientačný systém pre osoby so zrakovým postihnutím (napr. signálny/reliéfny pás pri vstupe do budovy), |  |  |  |
| **3.**  **Vstup do budovy** | Výškový rozdiel vo vstupných priestoroch je bezbariérovo prekonaný jedným z týchto spôsobov:  - zabudovaná rampa s parametrami podľa bodu 5 a 6,  - zvislá zdvíhacia plošina alebo výťah,  - šikmá schodisková plošina (iba ak nie je iná možnosť),  Poznámka: schodolez (prenosné zariadenie) nie je povolený! |  |  |  |
| **4.**  **Vstupné dvere a priestory** | 1. pred dverami a v zádverí je manévrovacia plocha 1,5 m x 1,5 m, do ktorej nezasahuje dverné krídlo, 2. šírka jedného dverného krídla aspoň 0,9 m, 3. dvere sú otvárateľné automaticky, na impulz (tlačidlo), alebo pomocou zvukovej signalizácie (zvonček), 4. presklené plochy dverí sú označené kontrastne oproti pozadiu vo výške 1,4 – 1,6 m,   Poznámka: Odporúča sa aj bezbariérovo prístupný infopult/vrátnica (výška cca 0,85 m) |  |  |  |
| **5.**  **Parametre rampy** | 1. pozdĺžny sklon rampy spĺňa požadované parametre:    * max. 1:12 (8,3%), napr. pri výške 0,45 m (3 schody) je rampa dlhá 5,4 m ,    * max. 1:8 ak je dĺžka menej ako 3 m (najviac 2 schody), 2. svetlá šírka rampy je najmenej 1,3 m, 3. voľná vodorovná manévrovacia plocha na začiatku a konci rampy je 1,5 m x 1,5 m, 4. dĺžka jedného ramena rampy je najviac 9 m (avšak pri sklone 1:8 najviac 3 m), 5. odpočívadlo medzi ramenami rampy je dlhé najmenej 2 m (pri   pravouhlom prepojení najmenej 1,5 m x 1,5 m),  Poznámka: ramená rampy musia byť priame! |  |  |  |
| **6. Vybavenie rampy** | 1. držadlá sú umiestnené po oboch stranách rampy (vo výške 0,9 m, prípadne aj v 0,75 m), 2. vodiace tyče sú po oboch stranách rampy vo výške 0,3 m, alebo obruby proti vybočeniu do výšky 0,1 m (nie sú nutné pri plných zábradliach), 3. zdrsnený a nešmykľavý povrch rampy, |  |  |  |
| **7.**  **Trasy po budove** | 1. bezbariérový a plynulý prechod pre osoby na vozíku alebo s kompenzačnými pomôckami, 2. výška prahu najviac 20 mm (zaoblený alebo skosený), 3. orientačný systém pre osoby so zrakovým postihnutím (umelé vodiace línie, varovné pásy pred schodmi, kontrastné značenie priestorov a prvkov, reliéfne označenie účelu miestnosti a pod.), |  |  |  |
| **8.**  **Riešenie výškových rozdielov v budove** | Výškový rozdiel v komunikačných priestoroch je bezbariérovo prekonaný jedným z týchto spôsobov:  - zabudovaná rampa s parametrami podľa bodov 5 a 6,  - zvislá zdvíhacia plošina,  - výťah s rozmermi min. 1,1 m x 1,4 m, s požadovaným vybavením,  - šikmá schodisková plošina (iba ak nie je iná možnosť),  Poznámka: Schodolez (prenosné zariadenie) nie je povolený! |  |  |  |
| **9. Bezbariér. toalety** | 1. rozmery záchodovej kabíny sú najmenej 1,4 m x 1,8 m (odporúča sa 1,6 m x 1,8 m), 2. vedľa WC misy je voľný priestor min. 0,8 m na zasunutie /   presadnutie z vozíka,   1. sklopné držadlá sú po oboch stranách vedľa WC misy, 2. dvere sú široké min. 0,8 m (optimálne 0,9 m) otváravé smerom von zo záchodovej kabíny, 3. umývadlo má podomietkový / úsporný sifón – umožňuje osobe na vozíku zasunutie nôh pod umývadlo, 4. zrkadlo je vo vyhovujúcej výške aj pre osoby sediace na vozíku, |  |  |  |
| **10.**  **Učebne, dielne** | 1. svetlá šírka vstupných dverí min. 0,9 m (optimálne 1 m), 2. manévrovací priestor Ø 1,5 m pre osobu na vozíku pri dverách, pri tabuli, skrinkách, pracovnom stole, laboratórnom stole a pod., 3. širšie uličky medzi nábytkom (min. 0,9 m), 4. umývadlo s možnosťou zasunutia vozíka pod umývadlo, |  |  |  |
| **11.**  **Šatne a umyvárne** | 1. svetlá šírka dverí min. 0,8 m (optimálne 0,9 m), 2. manévrovací priestor Ø 1,5 m pri vstupe do šatne a pri skrinkách, vešiakových paneloch, laviciach, 3. v priestore je široká lavica na prezlečenie, 4. bezbariérová sprcha (voľný priestor 1,4 m x 1,4 m), 5. bezbariérové WC v blízkosti šatne,   Poznámka: Pri rekonštrukcii je možné vytvoriť samostatnú bezbariérovú hygienickú kabínu (bezbariérovú kúpeľňu) |  |  |  |
| **12. Telocvičňa** | 1. bezbariérový prístup zo šatne a umyvárne, 2. dvere široké najmenej 1,8 m (dvojkrídlové), alebo aspoň jedno   krídlo dverí musí byť široké 0,9 m |  |  |  |
| **13.**  **Jedáleň** | 1. bezbariérový prístup do jedálne, 2. aspoň jedno dverné krídlo má šírku 0,9 m, 3. širšie uličky medzi stolmi (min. 0,9 m ) umožňujúce pohyb osoby na vozíku a zasunutie sa pod stôl,   Poznámka: Odporúča sa realizovať prístupné obslužné okienka/pulty vo výške cca 0,85 m. |  |  |  |
| **14.**  **Školský areál** | 1. bezbariérový prístup na ihriská a do vonkajších priestorov na výučbu (napr. pestovanie rastlín), 2. chodníky majú spevnený povrch a bez škár, do ktorých by mohli zapadnúť kolieska, 3. lavičky pri chodníkoch sú umiestnené na spevnenej ploche   (nezužujú šírku chodníka), |  |  |  |
| **15. Ubytovacie zariadenie** | 1. bezbariérový prístup do všetkých prevádzkových častí zariadenia, 2. izba s bezbariérovou kúpeľňou (so sprchou a nie vaňou) 3. šírka dverí najmenej 0,8 m 4. manévrovací priestor Ø 1,5 m pri skrinkách, posteli, písacom stole |  |  |  |

**Doplňujúce informácie:**

(Uveďte vážne dôvody, prečo nie je niektorá požiadavka splnená)

**Príloha č. 7a** - *Stanovisko organizácie ochrany prírody Natura 2000*

**Stanovisko organizácie ochrany prírody k možnosti významného vplyvu návrhu plánu, programu alebo projektu na územia európskej sústavy chránených území Natura 2000**

Územne príslušná organizácia ochrany prírody: *(názov, organizačný útvar a adresa)*

podľa § 65a ods. 1 / § 65b ods. 3 v spojení s § 65a ods. 2 písm. k) zákona č. 543/2002 Z. z. o ochrane prírody a krajiny v znení neskorších predpisov vydáva stanovisko k možnosti významného vplyvu návrhu plánu, programu alebo projektu na územie európskej sústavy chránených území Natura 2000.

Názov plánu/ programu/ projektu:

Lokalizácia plánu/ programu/ projektu: *(kraj, okres, obec)*

Žiadateľ: (*názov a adresa)*

**Uvedený návrh plánu/ programu/ projektu nebude mať významný vplyv na územia európskej sústavy chránených území Natura 2000 z nasledujúcich dôvodov:** *(uvedie sa stručný popis plánu/ programu/ projektu, posudzované územia sústavy Natura 2000 a dôvod, prečo sa nepredpokladá významný vplyv na tieto územia)*

Dátum .....................................

Meno a priezvisko, podpis ..................................... Pečiatka.........................................

**Informácie o vydávaní stanovísk**

Stanovisko organizácie ochrany prírody sa vydáva k žiadostiam o  príspevok z Programu Slovensko 2021-2027 (ďalej len „P SK“).

**Stanovisko sa vydáva len v prípade, ak je možné pri posúdení plánu, programu alebo projektu vylúčiť nepriaznivý vplyv. Ak nepriaznivý vplyv nie je možné jednoznačne vylúčiť, odborná organizácia ochrany prírody stanovisko nevydá a žiadateľa informuje, že plán, program alebo projekt je potrebné posúdiť podľa § 28 ods. 6 a 7 zákona č. 543/2002 Z. z. o ochrane prírody a krajiny v znení neskorších predpisov.**

Žiadateľ požiada o vydanie stanovisko príslušnú organizáciu ochrany prírody, v ktorej územnej pôsobnosti sa má plán, program alebo projekt realizovať. V prípade, že plán, program alebo projekt zasahuje do územnej pôsobnosti viacerých organizácií ochrany prírody (správy národných parkov alebo Štátna ochrana prírody SR), stanovisko vydáva organizácia ochrany prírody, kam zasahuje najviac projektového územia, po dohode s ostatnými organizáciami ochrany prírody. V prípade pochybností príslušnú organizáciu určí MŽP SR. V prípade, ak plán, program alebo projekt zasahuje do územnej pôsobnosti viacerých správ chránených krajinných oblastí, stanovisko vydá Riaditeľstvo Štátnej ochrany prírody SR.

**Územnú pôsobnosť organizácií ochrany prírody možno nájsť na stránke** [**https://www.sopsr.sk/web/?cl=112**](https://www.sopsr.sk/web/?cl=112)**, kde je uvedená mapka a kontaktné údaje.**

K žiadosti je potrebné priložiť vecný popis plánu, programu alebo projektu a mapku s lokalizáciou projektu tak, aby bolo možné plán, program alebo projekt lokalizovať v teréne a posúdiť jeho možné vplyvy na územia sústavy Natura 2000. V opačnom prípade bude žiadateľ požiadaný o doplnenie.

**Organizácie ochrany prírody ako príspevkové organizácie v rezorte MŽP SR vydávajú stanovisko za úhradu, ktorého výška sa stanovuje na základe platných vnútroorganizačných predpisov** a závisí od rozsahu projektu a náročnosti posúdenia jeho možného vplyvu na územia Natura 2000. Za urýchlené vybavenie sa účtuje príplatok.

**Stanovisko k možnosti významného vplyvu sa nevyžaduje ak:**

* plán, program alebo projekt bol posúdený v zmysle zákona č. 24/2006 Z. z. o posúdení vplyvov na životné prostredie v znení neskorších predpisov (predkladá sa záverečné stanovisko z tohto posúdenia),
* plán, program alebo projekt bol posúdený v zmysle zisťovacieho konania podľa § 28 ods. 6 a 7 zákona č. 543/2002 Z. z. o ochrane prírody a krajiny v znení neskorších predpisov (predkladá sa odborné stanovisko z tohto zisťovania).

**Stanovisko k možnosti významného vplyvu sa nevyžaduje, ak ide o taký plán, program alebo** **projekt**, v rámci ktorého sa plánujú realizovať len aktivity, ktoré vzhľadom na ich charakter nemôžu mať vplyv na územia sústavy Natura 2000. Tieto aktivity budú vymenované v danej výzve PSK, ako príklady uvádzame:

* organizovanie konferencií, seminárov, školení, informačných kampaní, vydávanie tlačovín a informačných materiálov,
* organizovanie spoločenských, kultúrnych alebo športových podujatí v zastavanom území obcí alebo v areáloch na to určených,
* vypracúvanie odborných materiálov, koncepcií, analýz a pod.,
* nákupy zariadení, techniky a dopravných prostriedkov,
* rekonštrukcia a obnova komunikácií, ktorá sa bude vykonávať na existujúcom telese komunikácie, bez zásahu do okolitého terénu (s výnimkou rekonštrukcií mostov cez vodné toky),
* rekonštrukcia interiéru budov,
* neinvazívny monitoring a prieskum prírodných zdrojov (napr. odber vzoriek vôd), pri ktorom nedôjde k zásahom do pôdneho alebo vegetačného krytu alebo k zberu rastlín alebo živočíchov,
* vedecký výskum, ak počas neho nedôjde k zásahom do terénu alebo odberu biotických alebo abiotických vzoriek,
* spracovanie dát z výskumov,
* vývoj, obstarávanie alebo inštalácia informačných systémov,
* projekty zamerané na znižovanie emisií do ovzdušia, realizované na existujúcich zariadeniach alebo v existujúcich priemyselných areáloch.

**Žiadosť je potrebné podávať vždy v dostatočnom časovom predstihu pred termínom ukončenia predkladania žiadostí, pretože v prípade prijatia viacerých žiadostí tesne pred termínom ukončenia výzvy a plnenia aj iných úloh môže byť problém so skorým vydaním potvrdenia.**

1. Napr. projektant. [↑](#footnote-ref-1)